Jungfrau

La Jungfrau (signifo en Esperanto: "virgulino") estas unu el la plej konataj montoj de Svislando. Kun alteco de 4'158,2 m super la marnivelo ĝi estas la tria plej alta monto de la Bernaj Alpoj kaj formas kune kun Eiger kaj Mönch tre rimarkindan triopon.

 Monda Naturheredaĵo 
La 13-an de decembro 2001 la monto Jungfrau kune kun la ĉirkaŭaj regionoj kaj la Aleĉ-Glaĉero estis aldonita al la listo de la Monda Naturheredaĵo de UNESKO kiel regiono Jungfraŭ-Aleĉ-Bieĉhorno.

 Turismo 
De Interlaken aŭ Grindelwald per la Jungfrau-Fervojo eblas atingi la jugon de Jungfrau (germane Jungfraujoch), la kreston inter Jungfrau kaj Mönch sur alteco de 3471 m s.m. Tio estas la plej altnivela trajnstacio de Eŭropo. Ĝi estas unu el la plej konataj turismaj celoj de Svislando.

 Eksteraj ligiloj 

 Realtempaj panoramokameraoj Junfraŭjoĥ 
 Retejo de la Jungfraŭ-regiono en germana kaj angla lingvoj

Kategorio:Montoj en Svislando
Kategorio:Mondaj heredaĵoj en Svislando
Kategorio:Montoj de la Alpoj
Kategorio:Berna Oberlando
Kategorio:Montoj kun alteco inter 4000 kaj 4999 m